สวัสดีค่ะ ตอนนี้หนูอายุ 18 ปี ตอนประมาณ ม.4 หนูน้ำหนักประมาณ49กก. แต่น้ำหนักก็ลดลงเรื่อยๆจนตอนนี้ ม.6น้ำหนักเหลือแค่41กก. มีแต่คนทักว่าผอมเกินไป ผอมมากจนเห็นกระดูก รวมถึงช่วง3-4เดือนที่ผ่านมา บางเดือนประจำเดือนก็ไม่มาแต่บางเดือนก็มาสองรอบ(ไม่เคยมีเพศสัมพันธ์) ท้องด้านซ้ายหนูใหญ่กว่าด้านขวาด้วยค่ะ (ส่วนใหญ่ก็ขับถ่ายปกติเกือบทุกวัน ประมาณ5วันต่อสัปดาห์) อยากทราบว่าเป็นอะไรรึเปล่าคะ ขอบค่ะ
สวัสดีค่ะ การที่ประจำเดือนมาไม่สม่ำเสมอนั้น อาจจะมีสาเหตุมาจากถุงน้ำหลายใบในรังไข่ พังผืดมดลูก โรคไทรอยด์ หรือการมีน้ำหนักตัวมากหรือน้อยจนเกินไปซึ่งอาจจะไม่ได้สัมพันธ์กับเรื่องขนาดของหน้าท้องโดยตรง การมีหน้าท้องใหญ่ขึ้นอาจเกิดจากไขมันหน้าท้อง ก้อนจากอวัยวะภายในเช่นเนื้องอกมดลูกหรือรังไข่ กระเพาะปัสสาวะ หรือมีก้อนที่ชั้นใต้ผิวหนัง ก้อนไขมัน ท้องผูกเรื้อรัง เป็นต้นแนะนำพบแพทย์เพื่อตรวจร่างกายทางหน้าท้อง และตรวจหาสาเหตุเรื่องของประจำเดือนที่ไม่สม่ำเสมอต่อไป ควรแจ้งเรื่องน้ำหนักลดให้แพทย์ทราบด้วย เพื่อแพทย์จะพิจารณาหาสาเหตุที่อาจจะเกี่ยวข้องเบื้องต้นไม่ซื้อยาปรับฮอร์โมนใดๆมากินเอง ออกกำลังกายสม่ำเสมอ รับประทานอาหารที่มีกากใยสูง ดื่มน้ำมากๆ